ప్రస్తుతం టాలీవుడ్లో టాప్ హీరోయిన్ ఎవరు అన్న ప్రశ్నకు ఎక్కువమంది 'సమంత' అనే జవాబు చెబుతారు. తనదైన అభినయంతో యువతను విశేషంగా ఆకట్టుకుంటున్న సమంత పుట్టినరోజు ఏప్రిల్ 28న. ఈ సందర్భంగా సమంతకు విషెస్ చెబుతూ ఆమె కెరీర్ను గుర్తు చేసుకుందాం. సమంత పేరు వింటే చాలు అభిమానుల మదిలో ఆనందరాగాలు పలుకుతాయి. వచ్చీ రాగానే మాయ చేసిన సమంత మొదట్లోనే టాలీవుడ్ టాప్ ఫ్యామిలీస్లోని యంగ్ హీరోస్తో సందడి చేసింది. దాంతో ఆ టాప్ హీరోస్ అందరి అభిమానగణాలూ అమ్మడి అభిమానజనంగా మారిపోయారు. కేవలం అందాల తారగానే కాదు అభినయ పటిమ ఉన్న భామగానూ అలరించింది సమంత.. 'ఎటో వెళ్ళిపోయింది మనసు'తో ఉత్తమనటిగానూ నంది అవార్డుకు ఎంపికయింది. అంతేకాదు, పలువురు హీరోలకు అచ్చివచ్చిన నాయికగానూ సమంత సాగింది. ఇంతలా అలరిస్తూ సాగుతున్న సమంత త్వరలోనే అక్కినేని నాగచైతన్యను వివాహమాడబోతోంది. ఆ లోగా మరికొన్ని చిత్రాల్లో సమంత నటిస్తోంది. ఆ సినిమాలతోనూ సమంత మరింతగా రంజింప చేస్తుందని ఆశిద్దాం.
prastutam talivudlo tap heroin evaru anna prasnaku ekkuvamandi 'samanta' ane jawabu chebutaaru. tanadaina abhinayamtho yuvatanu visaeshamgaa aakattukuntunna samanta puttinaroju epril 28na. ee sandarbhamgaa samantaku vishes chebutuu aame kereernu gurtu chesukundam. samanta paeru vinte chaalu abhimaanula madilo aanandaraagaalu palukutaayi. vachhii ragane maaya chesina samanta modatlone tollivood tap familiseloni yang heerostho sandadi chesindi. daamto aa tap heros andari abhimaanaganaaluu ammadi abhimaanajanamgaa maaripoyaaru. kevalam andaala taaragaane kaadu abhinaya patima unna bhaamagaanuu alarinchindi samanta.. 'eto vellipoyindi manasu'thoo uttamanatigaanuu nandi avaarduku empikayindi. antekaadu, paluvuru heerolaku achivachina naayikagaanuu samanta saagindi. intalaa alaristuu saagutunna samanta twaralone akkineni naagachaitanyanu vivaahamaadabotondi. aa loga marikonni chitraallo samanta natistondi. aa sinimaalatoonuu samanta marintagaa ranjimpa chestundani aasiddaam.